

**Pályázati felhívás  
Büfé céljára szolgáló helyiség bérbeadására**

1. ***Az Ajánlatkérő adatai:***

Ajánlatkérő neve: Magyar Táncművészeti Egyetem

Ajánlatkérő címe, posta címe: 1145 Budapest, Columbus utca 87-89.

***2. A pályázat tárgya:***

A Magyar Táncművészeti Egyetem 1145 Budapest, Columbus utca 87-89. szám alatt található campusának

1. „B” épületében (17,5 m2),
2. „D” épületben (11,5 m2) található büfék működtetésére szolgáló helyiségek bérbeadása határozott időre.

***3. A szerződés meghatározása:***

Helyiségbérleti szerződés

***4. A szerződés időtartama:***

Határozott: 2025. szeptember 01- 2028. június 30.

***5. Egyéb feltételek:***

1. Részajánlat beadása kizárt, a két bérleményre vonatkozó ajánlat tekinthető egységes egésznek.
2. A meghirdetett helyiség használatához szükséges közműszolgáltatásokat a bérbeadó biztosítja, amelynek ellenértékét a bérleti díj tartalmazza.
3. Bérlő vállalja az ajánlatkérő tulajdonában lévő, a bérleménnyel együtt átvett eszközök folyamatos karbantartását.
4. A pályázó tudomásul veszi, hogy a büfé nyáron tanítási szünet alatt (július és augusztus hónap során) csak az igények szerint (pl.: nyári kurzusok) működik. Egyéb időszakban a nyitvatartást a pályázó határozza meg azzal a megkötéssel, hogy tanítási idő alatt reggel 7-től délután 17 óráig a nyitvatartás kötelező.
5. A pályázat kiírója fenntartja a jogot, hogy a pályázatot indoklás nélküli eredménytelennek nyilvánítsa, az eljárásnak a szerződés hatályba lépését megelőző bármely szakaszában.
6. Legkisebb megajánlható bérleti díj összesen: **450.000 Ft** **(áfa nélkül értendő) – kérjük figyelembe venni, hogy a kiíró jelenleg a bérleti díjat áfa nélkül számlázza.**

***6. A pályázatok benyújtásának helye és határideje:***

Helye: 1145 Budapest, Amerikai út 96. (porta) Kiss Csaba Campus igazgató részére címezve  
**Határideje: 2025. július 19.**

A pályázatot egy eredeti és az eredetivel mindenben megegyező egy másolati példányban, cégszerűen aláírva, zárt borítékban kell benyújtani. A borítékra kérjük ráírni: **„Pályázat MTE büfé helyiségbérleti szerződésre.”**

***7. A pályázatok elbírálásának tervezett időpontja:*** 2025. július 26.

***8. A pályázatok elbírálásának szempontjai, a pályázat értékelése***

a) megajánlott havi bérleti díj, a bérleti díj nagyságát **ÁFA nélküli** (a kiíró jelenleg áfa nélkül számláz) összegben kérjük megjelölni,

b) **egészséges táplálkozást elősegítő választék** folyamatos forgalmazása, valamint az egészségre ártalmas, sportélettel nem összeegyeztethető áruk kizárása (pl.: energiaital) (a tervezett választékot kérjük tételesen felsorolni),

c) értékesítési árpolitika (a tételesen felsorolt tervezett választék mellett kérjük a 2025. szeptember elején alkalmazandó bruttó fogyasztói árat is megjelölni az 1. számú mellékletben meghatározott termékek vonatkozásában. Ha adott termék forgalmazását nem tervezi, kérjük az árazásnál figyelmen kívül hagyni. Pontos ár megadását kérjük, nem elfogadható a -tól, -ig ármeghatározás),

d) referencia, tapasztalat,

e) egyenlő ajánlatok esetén előnyt jelent az Intézmény által szervezett programok, rendezvényeken való nyitvatartás vállalása, és/vagy a Köznevelési Intézmény alapítványainak havi támogatása.

|  |  |
| --- | --- |
| **Részszempontok** | **Súlyszámok** |
| 1. Pályázó által megajánlott bérleti díj (nettó HUF) | 60 |
| 2. Szolgáltatási ajánlat:   * + az egyes áru-, és terméktípusokra vonatkozó fogyasztói ár az 1. számú melléklet kitöltésével!   *(az árak a szerződés időtartama alatt évente egyszer, kizárólag a KSH által megadott infláció mértékével emelhetőek)*   * + az 1. számú mellékletben foglaltakon kívül értékesíteni kívánt árazott áru-, és termék választék. | 15  15 |
| 3. A Pályázó felsőoktatási intézményben korábban nyújtott büfé szolgáltatásai, vagy ilyen területen szerzett tapasztalat. (Lehetőségek vagy 0, vagy 10 pont.) | 10 |

***9. A pályázatok elbírálásánál előnyt jelent***

a) saját termelőkonyha üzemeltetése,

b) az egészséges ételeket és italokat forgalmazó pályázat, amely a tanulók, hallgatók, dolgozók által igényelt, megfelelő minőségű és megfizethető áruválasztékot nyújtja,

c) az Egyetem rendezvényeinek kiszolgálására alkalmas catering szolgáltatás biztosítása személyzettel.

***10. Egyéb követelmények:***

1. A büfé kínálatának kialakítása az Országos Élelmiszerbiztonsági és Táplálkozástudományi Intézet (OÉTI) ajánlásában foglaltak, továbbá a 20/2012. (VIII.31.) EMMI rendelet 129.§ (1) és (4) bekezdések figyelembevételével történik.
2. Az üzemeltetéshez szükséges gépek, berendezési és felszerelési tárgyak beszerzése, a helyiség büfé üzemeltetés céljára való alkalmassá tétele és folyamatos karbantartása, továbbá takarítása a nyertes pályázó feladata.
3. A nyertes pályázó kötelessége a kereskedelmi tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése.
4. A büfé alkalmazottainak rendelkezniük kell a szükséges végzettséget/képzettséget igazoló és az egészségügyi alkalmasságot igazoló okirattal.

***11. A pályázatból kizárásra kerül az a pályázó:***

1. aki ellen csőd-, felszámolási eljárás van folyamatban, aki végelszámolás alatt áll;
2. akinek adóhatóságnál nyilvántartott adótartozása van;
3. akinek a pályázat kiírója felé a pályázati beadási határidő lejártakor lejárt tartozása áll fenn;
4. aki az államháztartásról szóló 2011. évi CXCV. törvény 41. § (6) bekezdésnek megfelelően a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint nem minősül átlátható szervezetnek.

***12. A pályázat érvénytelen, ha:***

1. a pályázatot a benyújtására rendelkezésre álló határidő lejárta után nyújtották be;
2. ha a pályázó a pályázatát úgy nyújtotta be, hogy a pályázat értékelésére nem nyílik lehetőség;
3. egyéb módon nem felel meg a pályázati felhívásban meghatározott feltételeknek.

***13. A pályázathoz csatolandó dokumentumok:***

1. pályázati lap, melynek tartalmaznia kell a pályázó nevét, címét, adószámát, elérhetőségeit, továbbá a fizetendő bérleti díj egy havi összegére tett ajánlatot (ÁFA nélküli összeget kérjük megjelölni, a kiíró jelenleg ÁFA nélkül számláz);
2. a büfé tervezett kínálatának részletes bemutatása,
3. 1. számú melléklet kitöltve;
4. a pályázó nyilatkozata, hogy nyertessége esetén a szerződés teljes időtartama alatt biztosítja a pályázatában bemutatott büfékínálatnak megfelelően az árusítandó élelmiszerek bőséges, az egészséges táplálkozásra nevelést segítő választékát;
5. a pályázó nyilatkozata, hogy a pályázati felhívás feltételeit elfogadja;
6. szakmai bemutatkozás, üzemeltetési koncepció;
7. NAV igazolás a nemleges köztartozásról (ajánlatkérő kizárólag a kiállított igazolást fogadja el, annak megkérését igazoló okirat csatolása nem elegendő);
8. nyilatkozat arról, hogy az üzemeltetéshez szükséges szakhatósági engedélyek beszerzését a pályázó vállalja;
9. 2. számú mellékelt szerinti átláthatósági nyilatkozat kitöltése és benyújtása;
10. nyilatkozat arról, hogy pályázó a szerződés teljes időtartama alatt Szép-kártyát is elfogad.

**Felhívjuk a tisztelt pályázók figyelmét, hogy hiánypótlásra nincs lehetőség!**

**1. számú melléklet**

**Külön fájlként csatolva!**

1. **számú melléklet**

**ÁTLÁTHATÓSÁGI NYILATKOZAT**

a nemzeti vagyonról szóló 2011. évi CXCVI. törvény 3. § (1) bekezdés 1. b) pontjában meghatározott

**belföldi *vagy* külföldi jogi személyek *vagy* jogi személyiséggel nem rendelkező gazdálkodó szervezetek részére**

Alulírott

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születéskori név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési helye, ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mint a

Gazdálkodó szervezet neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Székhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adószáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cégjegyzékszám/nyilvántartásba vételi szám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

törvényes képviselője nyilatkozom – polgári és büntetőjogi felelősségem teljes körű tudatában – hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint átlátható szervezetnek minősül, az alábbiak szerint.

Az általam képviselt szervezet olyan[[1]](#footnote-1)

* belföldi jogi személy
* külföldi jogi személy
* belföldi, jogi személyiséggel nem rendelkező gazdálkodó szervezet
* külföldi, jogi személyiséggel nem rendelkező gazdálkodó szervezet

amely megfelel a következő együttes feltételeknek:

1. az általam képviselt szervezet tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény szerint meghatározott *tényleges tulajdonosa megismerhető*, amelyet a jelen nyilatkozat **1. pontjában** mutatok be teljeskörűen;
2. adóilletőséggel rendelkezik[[2]](#footnote-2)

* az Európai Unió tagállamában
* az Európai Gazdasági Térségről szóló megállapodásban részes államban
* a Gazdasági Együttműködési és Fejlesztési Szervezet tagállamában
* olyan államban, amellyel Magyarországnak a kettős adóztatás elkerüléséről szóló egyezménye van, és ez az ország: …………………………[ország megnevezése];

1. az általam képviselt szervezet *nem minősül* a társasági adóról és az osztalékadóról szóló 1996. LXXXI. törvény (Tao.) szerint meghatározott *ellenőrzött külföldi társaságnak*, valamint külföldi illetőségű szervezet esetén vállalom, hogy a Tao. törvény 4. § 11. h) pontja szerinti adatokat külön nyilatkozatban mellékelem;
2. az általam képviselt szervezetben közvetlenül vagy közvetetten *több mint 25%-os tulajdonnal, befolyással vagy szavazati joggal bíró* jogi személy, jogi személyiséggel nem rendelkező *gazdálkodó szervezet tekintetében a megelőző a), b) és c) pontban rögzített feltételek fennállnak*, amelyet a jelen nyilatkozat **2. pontjában** mutatok be teljeskörűen.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm a **Magyar Táncművészeti Egyetem** részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Kelt, ………………………………………..

……………………………………

cégszerű aláírás

**1. pont – Nyilatkozat a szervezet tényleges tulajdonosairól**

Az általam képviselt szervezetnek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja alapján a következő természetes személy(ek) a tényleges tulajdonosa(i):

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorsz.** | **Név** | **Születési név** | **Születési helye** | **Születési ideje** | **Anyja születési neve** | **Tulajdoni hányad (%)** | **Befolyás, szavazati jog mértéke (%)** |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| 6. |  |  |  |  |  |  |  |
| 7. |  |  |  |  |  |  |  |
| 8. |  |  |  |  |  |  |  |
| 9. |  |  |  |  |  |  |  |
| 10. |  |  |  |  |  |  |  |

Kelt, ………………………………………..

……………………………………

cégszerű aláírás

1. A megfelelő válasz aláhúzandó. [↑](#footnote-ref-1)
2. A megfelelő válasz aláhúzandó. [↑](#footnote-ref-2)